ส่วนที่ 1

ข้อมูลสรุป (Executive Summary)

บริษัท แม็ทชิ่ง สตูดิโอ จำกัด (มหาชน) (“บริษัท” หรือ “MATCH”) ก่อตั้งเมื่อวันที่ 27 ตุลาคม
2535 และแปรสภาพเป็นบริษัทมหาชนเมื่อวันที่ 19 พฤศจิกายน 2545
ดำเนินธุรกิจรับจ้างผลิตภาพยนตร์โฆษณา (Production House)
ที่มีคุณภาพและมีชื่อเสียงเป็นระยะเวลาย่างเข้าปีที่ 15
เพื่อให้บริการแก่ลูกค้าที่เป็นบริษัทตัวแทนโฆษณา (Advertising Agency)
และเจ้าของผลิตภัณฑ์ทั้งในประเทศและต่างประเทศ
จากผลงานที่ผ่านมาของบริษัทได้รับรางวัลอย่างมากมายอย่างต่อเนื่อง โดยล่าสุดในครึ่งแรกของปี
2550 นี้บริษัทได้ผลิตผลงานภาพยนตร์โฆษณาที่ทรงคุณค่าและเป็นที่ยอมรับ ดังเช่น
ผลงานภาพยนตร์โฆษณาผลิตภัณฑ์แผ่นฝ้าเฌอร่า ชุด “จิ้งจก” ได้รับรางวัล Silver Awards จาก
CANNES LIONS 2007 ประเทศฝรั่งเศส และ ผลงานภาพยนตร์โฆษณาผลิตภัณฑ์นมตราหมี ชุด
“COW” ได้รับรางวัล Silver จาก PHOENIX AWARDS 2007 ประเทศสิงคโปร์ ส่วนงาน “4
Weeks Test” ของสมูทอี ได้รางวัลโฆษณาโทรทัศน์ประเภทเครื่องสำอางยอดเยี่ยมในออสเตรเลีย
และงาน “Crocodile bird” ได้รางวัง Bronze Lion จาก Cannes เช่นกัน

จากนโยบายที่มุ่งเน้นสร้างสรรค์ผลงานอย่างมีคุณภาพ และสร้างความพึงพอใจให้กับลูกค้า
อีกทั้งการประกอบธุรกิจบันเทิงอย่างหลากหลายของกลุ่มบริษัท
จึงเป็นทางเลือกให้กับลูกค้าอย่างครบวงจร ปัจจุบันบริษัทมีบริษัทในเครือทั้งสิ้น 9 บริษัท
และกิจการร่วมค้า 1 แห่ง (“กลุ่มบริษัทแม็ทชิ่ง” หรือ “กลุ่มบริษัท”) โดยแบ่งเป็นกลุ่มธุรกิจหลัก 7
กลุ่ม ได้แก่ 1) ธุรกิจผลิตภาพยนตร์โฆษณา 2) ธุรกิจให้บริการและให้เช่าอุปกรณ์ 3)
ธุรกิจจัดกิจกรรม 4) ธุรกิจผลิตรายการโทรทัศน์ 5) ธุรกิจผลิตภาพยนตร์เรื่อง 6) ธุรกิจสิ่งพิมพ์
และ 7) ธุรกิจบริการถ่ายภาพ ผลิตและบริหารสื่ออิเล็คทรอนิคส์

ในปี 2549 กลุ่มบริษัทได้มีการปรับโครงสร้างธุรกิจและองค์กรในการบริหารงานให้มีความเหมาะสม
โดยบริษัท แม็ทชิ่ง บรอดคาสท์ จำกัด ดำเนินธุรกิจเกี่ยวกับการผลิตรายการโทรทัศน์
ได้มีการลงทุนเพิ่มในหุ้นสามัญของบริษัท แม็ทชิ่ง เทเลวิชั่น จำกัด จากสัดส่วนเดิมร้อยละ 65
เป็นร้อยละ 100 เพื่อเพิ่มศักยภาพในการบริหารจัดการให้มีความคล่องตัวมากยิ่งขึ้น
และกำหนดแนวทางการดำเนินธุรกิจได้อย่างชัดเจน

และในเดือน มิถุนายน 2550 บริษัท แม็ทชิ่ง โมชั่น พิคเจอร์ส จำกัด
ดำเนินธุรกิจเกี่ยวกับการผลิตและรับจ้างผลิตภาพยนตร์ ซึ่งบริษัทถือหุ้นในบริษัท แม็ทชิ่ง โมชั่น
พิคเจอร์ส จำกัด จำนวน 199,993 หุ้น คิดเป็นร้อยละ 99.99 ของจำนวนหุ้นที่จำหน่ายแล้วทั้งหมด
มีการเพิ่มทุนจากเดิม 20 ล้านบาท เป็น 130 ล้านบาท โดยการออกหุ้นสามัญเพิ่มทุน จำนวน 1.1
ล้านหุ้น มูลค่าหุ้นละ 100 บาท เสนอขายให้แก่ผู้ถือหุ้นเดิม
โดยมีวัตถุประสงค์ในการปรับปรุงโครงสร้างหนี้สินและทุนให้เหมาะสมเพื่อก่อให้เกิดสภาพคล่อง

บริษัทยังคงมีเป้าหมายที่จะเป็นผู้นำในธุรกิจผลิตภาพยนตร์โฆษณา
ด้านการสร้างสรรค์ผลงานโฆษณาที่มีคุณภาพให้แก่ลูกค้าทั้งในประเทศและต่างประเทศ ถึงแม้ในปี
2550 สภาวะเศรษฐกิจยังคงชะลอตัว ตลอดจนการเปลี่ยนแปลงทางการเมืองที่ยังไม่แน่นอน
ซึ่งส่งผลกระทบต่อธุรกิจทุกประเภทรวมถึงการแข่งขันอย่างรุนแรงในทุกธุรกิจ
แต่กลุ่มบริษัทยังคงมีการปรับกลยุทธ์ในการดำเนินธุรกิจเพื่อให้สอดคล้องกับสภาวะที่เกิดขึ้นอย่างต่อเนื่องเช่นกัน

หากพิจารณาผลการดำเนินงานโดยรวมของกลุ่มบริษัทในปี 2549 มีรายได้รวมเป็นจำนวน 990.81
ล้านบาท และปี 2550 จำนวน 649.90 ล้านบาท โดยในปี 2549 และ 2550
แบ่งเป็นรายได้หลักจากธุรกิจผลิตภาพยนตร์โฆษณาในสัดส่วนร้อยละ 52.12 และ 49.93 ตามลำดับ
รายได้จากธุรกิจให้บริการและให้เช่าอุปกรณ์ในสัดส่วนร้อยละ 12.20 และ 18.91 ตามลำดับ
รายได้จากธุรกิจจัดกิจกรรมในสัดส่วนร้อยละ 21.31 และ 7.20 ตามลำดับ
รายได้จากธุรกิจผลิตรายการโทรทัศน์ในสัดส่วนร้อยละ 8.75 และ 13.65 ตามลำดับ
รายได้จากการขายและสิ่งพิมพ์ในสัดส่วนร้อยละ 2.27 และ 4.02 ตามลำดับ
รายได้จากธุรกิจผลิตภาพยนตร์เรื่องในสัดส่วนร้อยละ 1.40 และ 2.30 ตามลำดับ
รายได้จากธุรกิจบริการถ่ายภาพ ผลิตและบริหารสื่ออิเล็คทรอนิคส์ในสัดส่วนร้อยละ 1.04 และ
1.90 ตามลำดับ และรายได้อื่นในสัดส่วนร้อยละ 0.90 และ 1.59 ตามลำดับ
จะเห็นได้ว่าส่วนใหญ่มีอัตราการเติบโตที่เพิ่มขึ้น
มีธุรกิจจัดกิจกรรมและธุรกิจผลิตภาพยนตร์โฆษณาที่มีสัดส่วนรายได้ที่ลดลง
ทั้งนี้เนื่องจากนโยบายที่ลดความเสี่ยงและมุ่งเน้นกำไร ซึ่งส่งผลให้ผลการดำเนินงานในปี 2550
มีผลขาดทุนเท่ากับ 44.65 ล้านบาท ขาดทุนลดลง 166.67 ล้านบาทหรือลดลงคิดเป็นร้อยละ
78.87 เมื่อเปรียบเทียบกับช่วงเวลาเดียวกันของปีก่อน

0โดยกล่าวเป็นผลการดำเนินงานรายธุรกิจของกลุ่มบริษัทในปี 2550 ได้ดังนี้
(รายละเอียดผลการดำเนินงานอยู่ในหัวข้อที่ 2 ส่วน MATCHTO หน้า 91-98)

-   ธุรกิจผลิตภาพยนตร์โฆษณา จากสภาวะที่ต่อเนื่องมาจากปี 2549 ในปี 2550
    เศรษฐกิจของไทยขยายตัวร้อยละ 4.8 ซึ่งแสดงถึงเศรษฐกิจในช่วงชะลอตัว
    และการเติบโตส่วนใหญ่มาจากภาคการส่งออก สำหรับธุรกิจต่างๆในประเทศนั้น
    ยังคงชะลอตัวทั้งการตัดสินใจลงทุนและในด้านการใช้จ่ายเม็ดเงินสำหรับการโฆษณาประชาสัมพันธ์
    ทำให้กลุ่มบริษัทมีรายได้จากการผลิตภาพยนตร์โฆษณาเท่ากับ 324.48
    ล้านบาทหรือคิดเป็นสัดส่วนร้อยละ 49.93 ของรายได้รวมทั้งหมด ถือว่ามีสัดส่วนรายได้ที่ลดลง
    เมื่อเทียบกับสัดส่วนของปี 2549 ที่สัดส่วนร้อยละ 52.12
    เนื่องจากการชะลอตัวทางเศรษฐกิจดังที่ได้กล่าวมาแล้วข้างต้น

-   ธุรกิจให้บริการและให้เช่าอุปกรณ์ ในปี 2550
    กลุ่มบริษัทมีรายได้จากการให้บริการและให้เช่าอุปกรณ์เท่ากับ 122.93 ล้านบาท
    หรือคิดเป็นสัดส่วนร้อยละ 18.91 ของรายได้รวมทั้งหมด
    เนื่องจากเป็นธุรกิจที่มีต้นทุนคงที่จากค่าเสื่อมราคาในจำนวนสูง
    ประกอบกับการเกิดคู่แข่งรายใหม่ๆ
    ทำให้การเติบโตของรายได้ไม่สูงเท่าที่คาดหมายไว้แต่ก็นับว่าธุรกิจมีแนวโน้มที่ดีเนื่องจากมีรายได้สูงกว่าปี
    2549 แม้ว่าธุรกิจโดยรวมจากปี 2549ถึงปี 2550จะอยู่ในสภาวะเศรษฐกิจทรงตัว

-   ธุรกิจจัดกิจกรรมและการแสดงในปี 2550
    กลุ่มบริษัทมุ่งเน้นในการลงทุนที่ก่อให้เกิดกำไรอย่างแน่นอน
    ลดความเสี่ยงหรือความผันผวนต่างๆ จึงขยายลักษณะการบริการเพิ่มขึ้น จากการเป็น
    Promoter ผู้จัดกิจกรรม มาเป็นผู้จัดสร้างสรรค์กิจกรรมและผลงาน (Event Organizer &
    Service Provider) ซึ่งก่อให้เกิดรายได้เท่ากับ 46.77 ล้านบาท
    หรือคิดเป็นสัดส่วนร้อยละ 7.20 ของรายได้รวมทั้งหมด โดยที่รายได้ลดลงกว่าปี 2549ถึง
    77.85% เนื่องจากในปี 2549ธุรกิจจัดกิจกรรมและการแสดงเป็นธุรกิจที่มีผลขาดทุนสูง
    ดังนั้นรายได้ที่ลดลงย่อมแสดงถึงการอัตราเสี่ยงที่ลดลงด้วยเช่นกัน

-   ธุรกิจผลิตรายการโทรทัศน์ ในปี 2550 กลุ่มบริษัทมีรายได้จากการผลิตรายการโทรทัศน์
    เท่ากับ 88.72 ล้านบาท หรือคิดเป็นสัดส่วนร้อยละ 13.65 ของรายได้รวมทั้งหมด
    และยังคงสร้างผลกำไรสุทธิให้แก่กลุ่มบริษัท เพราะรายการโทรทัศน์ยังคงได้รับความนิยม
    รวมทั้งมีผู้สนับสนุนรายการอย่างต่อเนื่อง

-   ธุรกิจผลิตภาพยนตร์ สำหรับปี 2550 กลุ่มบริษัทมีรายได้จากการจำหน่าย VCD
    และลิขสิทธิ์เคเบิ้ลทีวีภาพยนตร์เรื่อง “Recycle” ให้กับตัวแทนจำหน่ายในประเทศ
    และรายได้จากการจำหน่ายลิขสิทธิ์ให้กับตัวแทนจำหน่ายต่างประเทศรวมคิดเป็นจำนวน 18.23
    ล้านบาท หรือคิดเป็นสัดส่วนร้อยละ 2.30 ของรายได้รวมทั้งหมด โดยมีผลกำไรสุทธิ8.38
    ล้านบาท เนื่องจากการรับรู้ต้นทุนภาพยนตร์ได้มีการรับรู้ไปในงวดบัญชีที่ผ่านมาแล้ว

-   ธุรกิจสิ่งพิมพ์ ในปี 2550 กลุ่มบริษัทมีรายได้จากการขายและสิ่งพิมพ์ เท่ากับ 26.11 ล้านบาท
    หรือคิดเป็นสัดส่วนร้อยละ 4.02 ของรายได้รวมทั้งหมด
    และยังคงสร้างผลกำไรสุทธิให้แก่กลุ่มบริษัท
    ทั้งนี้เนื่องจากยอดขายสิ่งพิมพ์ยังคงได้รับความนิยมอย่างสูง

-   ธุรกิจบริการถ่ายภาพ ผลิตและบริหารสื่ออิเล็ทรอนิคส์ ในปี 2550
    กลุ่มบริษัทมีรายได้จากการถ่ายภาพ ผลิตและบริหารสื่ออิเล็คทรอนิคส์ เท่ากับ 12.33 ล้านบาท
    หรือคิดเป็นสัดส่วนร้อยละ1.90 ของรายได้รวมทั้งหมด ซึ่งรายได้ยังไม่เป็นไปตามเป้าหมาย

0 และในปัจจุบันบริษัทมีทุนจดทะเบียน 411.00 ล้านบาท มูลค่าที่ตราไว้หุ้นละ 1.00 บาท
และมีทุนเรียกชำระแล้ว 207.82 ล้านบาท ในปี 2550 กลุ่มบริษัทมีสินทรัพย์รวม 595.65 ล้านบาท
หนี้สินรวม 222.57 ล้านบาท และส่วนของผู้ถือหุ้น 373.08 ล้านบาท
โดยมีอัตราส่วนหนี้สินต่อทุนเท่ากับ 0.39 เท่า

จากสภาพโดยรวมของกลุ่มบริษัทดังที่กล่าวแล้วข้างต้น ปัจจัยความเสี่ยง อันที่อาจกระทบกับบริษัทได้
มีดังนี้ (รายละเอียดของปัจจัยความเสี่ยง ได้แสดงไว้ในส่วน MATCHTD ข้อ 1 )

1.  ความเสี่ยงจากความไม่แน่นอนของภาวะเศรษฐกิจ

จากการที่ธุรกิจผลิตภาพยนตร์โฆษณาเป็นธุรกิจที่ต่อเนื่องจากธุรกิจโฆษณาผ่านสื่อทางโทรทัศน์
ซึ่งขึ้นอยู่กับปัจจัยหลายประการ เช่น สภาวะเศรษฐกิจ การเปลี่ยนแปลงทางการเมือง
และพฤติกรรมของผู้บริโภค เป็นต้น ที่ส่งผลต่อทุกธุรกิจในการตัดสินใจที่จะใช้กลยุทธ์ต่างๆ ทางด้าน
การตลาด โดยมุ่งเน้นการใช้เม็ดเงินในการโฆษณาประชาสัมพันธ์ให้ได้ผลตอบแทนสูงสุด
ซึ่งมีผลกระทบต่อรายได้จากการรับจ้างผลิตภาพยนตร์โฆษณา

2.  ความเสี่ยงจากการพึ่งพิงทรัพยากรบุคคล

เนื่องจากบริษัทดำเนินการภายใต้ผู้บริหารหลัก 2 ท่านซึ่งเป็นผู้ก่อตั้งบริษัทคือ นายสมชาย
ชีวสุทธานนท์ และนายฐนิสสพงศ์ ศศินมานพ ซึ่งท่านทั้ง 2
ถือเป็นผู้บริหารที่สำคัญในการดำเนินธุรกิจของทั้งบริษัทและบริษัทย่อย
การขาดบุคลากรดังกล่าวท่านใดท่านหนึ่งอาจมีผลกระทบต่อการบริหารงานและผลการดำเนินงานของกลุ่มบริษัทได้
ซึ่งในปัจจุบันบริษัทได้มีการกระจายอำนาจให้ผู้บริหารอื่น ๆ มีส่วนในการบริหารงานและการตัดสินใจ
รวมทั้งมีการขอคำปรึกษาจากผู้ทรงคุณวุฒิและคณะกรรมการบริษัท

และธุรกิจผลิตภาพยนตร์โฆษณา เป็นธุรกิจที่ต้องอาศัยบุคลากรที่มีความรู้
ความชำนาญและประสบการณ์เป็นพิเศษในด้านนี้โดยเฉพาะ บริษัทได้เล็งเห็นถึงความสำคัญนี้
ได้มีการจัดตั้งนโยบายต่างๆขึ้นมาเพื่อรองรับกับความเสี่ยงนี้ เช่น
นโยบายผลตอบแทนที่เป็นที่น่าพอใจกับบุคลากร การมีส่วนรวมในการบริหารงาน
การอบรมพัฒนาบุคลากรและโครงการใหม่ๆเฟ้นหาและสร้างบุคลากรที่มีความสามารถ

3.  ความเสี่ยงจากการไม่สามารถต่อสัญญาเช่าสถานีโทรทัศน์

จากการดำเนินธุรกิจผลิตและบริหารรายการโทรทัศน์
ที่ต้องมีการทำสัญญาเช่าเวลาจากสถานีโทรทัศน์เป็นรายไตรมาส
ส่งผลให้กลุ่มบริษัทมีความเสี่ยงในเรื่องของการต่อสัญญาเช่าดังกล่าว
แต่เนื่องจากกลุ่มบริษัทมุ่งเน้นสร้างสรรค์รูปแบบรายการโทรทัศน์ให้มีคุณภาพทั้งสาระและบันเทิง
เพื่อเพิ่มจำนวนผู้ชมรายการโทรทัศน์(เพิ่มเรตติ้งรายการ) และเพิ่มจำนวนผู้สนับสนุนรายการ
ซึ่งเป็นปัจจัยที่ทางสถานีโทรทัศน์ใช้ตัดสินใจในการให้ต่อสัญญาเช่าเวลาจากสถานี

4.  ความเสี่ยงจากผลการดำเนินงานของธุรกิจจัดกิจกรรม

ธุรกิจจัดกิจกรรมการแสดงจะประสบความสำเร็จได้ จะต้องมีปัจจัยหลายๆอย่างเช่น
การได้รับความมือจากหลายฝ่ายเช่น ผู้แสดง สถานที่ ผู้ให้การสนับสนุน
รวมถึงรายละเอียดในข้อตกลงในสัญญา หากไม่สามารถทำได้ตามสัญญาที่ระบุไว้
บริษัทก็อาจจะต้องเลื่อนการแสดงออกไป อีกทั้งประเด็นการจัดหาผู้ให้การสนับสนุน
และผู้ชมการแสดง ถ้าไม่ครบเป็นไปตามเป้าหมาย ก็อาจมีผลกระทบต่อด้านรายได้และค่าใช้จ่าย

และบริษัทมีรายการระหว่างกันที่เกี่ยวข้องกับบริษัทย่อยและบุคคลที่เกี่ยวข้องดังนี้
(รายละเอียดของรายการระหว่างกันอยู่ในส่วนที่ 2 หัวข้อที่ 11 )

+-------------+----------+-----------+---------+----------------------+
| บุคคล/       | ค        | ลัก        | มูลค่าขอ  | ความจำเป็น/หมายเหตุ    |
| นิติบุคคลที่มีผลป | วามสัมพันธ์ | ษณะรายการ | งรายการ |                      |
| ระโยชน์ร่วมกัน |          |           |         |                      |
|             |          |           | (       |                      |
|             |          |           | ล้านบาท) |                      |
+-------------+----------+-----------+---------+----------------------+
| บจ.กู๊ดดี้ฟิล์ม   | บริษัทย่อย  | (ก)       | 4.54    | บริษัทมีศักยภา           |
| บีเคเค       |          | ราย       |         | พอย่างเพียงพอและเป็นมืออ |
|             | (บ       | ได้ค่าบริการ | 1.48    | าชีพอย่างสูงในการผลิตภาพ |
|             | ริษัทถือ60% |           |         | ยนตร์โฆษณาต่างประเทศได้ |
|             |          | (ข)       | 1.00    | โดยรับงานจาก บริษัท     |
|             | ผู้ถือหุ้นอื่น  | รายได้อื่น   |         | กู๊ดดี้ฟิล์ม บีเคเค         |
|             | 40%)     |           |         | เพื่อเป็นการขยายฐานลูก   |
|             |          | (ค)       |         | ค้าและพัฒนาธุรกิจสู่อินเตอร์ |
|             |          | ลูกหนี้อื่น    |         |                      |
+-------------+----------+-----------+---------+----------------------+
| นายสมชาย    | กรรมก    | (ก)       | 2.05    | เช่าอาคารเลขที่ 305/5   |
| ชีวสุทธานนท์   | ารผู้จัดการ | ค         |         | ซ.วรรักษ์ ถ.สุโขทัย      |
|             |          | ่าเช่าอาคาร |         | เขตดุสิต กรุงเทพฯ       |
|             |          |           |         | เป็นสถ                |
|             |          |           |         | านที่ประกอบธุรกิจของบริษัท |
+-------------+----------+-----------+---------+----------------------+
| นางศิริเพ็ญ    | กรรมการ  | (ก)ค่าเ    | 0.60    | เช่าอาคารเลขที่         |
| ศศินมานพ     |          | ช่าสำนักงาน |         | 173/13-14 ซ.พหลโยธิน  |
|             |          |           | 0.38    | 44 และที่ดินโฉนดเลขที่    |
|             |          | (ข)       |         | 39485 และ 39488      |
|             |          | ค่าเช่าที่ดิน  |         |                      |
|             |          |           |         | เพื่อเป็นสถานที่ประก      |
|             |          |           |         | อบธุรกิจของบริษัทเกียร์เฮด |
|             |          |           |         | จำกัด                 |
+-------------+----------+-----------+---------+----------------------+

บริษัทมีนโยบายทำรายการระหว่างกันของบริษัทและบริษัทย่อยซึ่งเป็นไปตามการค้าปกติ
และรายการเช่าสถานที่ประกอบกิจการของบริษัทและบริษัทย่อยจากบุคคลที่เกี่ยวข้อง
และการให้กู้ยืมแก่บริษัทย่อย
เพื่อสนับสนุนการดำเนินธุรกิจและสภาพคล่องที่เกิดขึ้นในปัจจุบันและต่อไปในอนาคต
ทั้งนี้บริษัทจะให้คณะกรรมการตรวจสอบหรือผู้สอบบัญชีของบริษัทหรือผู้เชี่ยวชาญอิสระ
พิจารณาตรวจสอบและให้ความเห็นถึงความสมเหตุสมผลของการทำรายการด้วย
โดยรายการระหว่างกันที่อาจเกิดขึ้นในอนาคตนั้น คณะกรรมการบริษัท
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยง
และการได้มาหรือจำหน่ายทรัพย์สินที่สำคัญของบริษัท หรือบริษัทย่อย
ตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

อย่างไรก็ดี แม้ภาพรวมของเศรษฐกิจภายในประเทศยังไม่ดีเท่าที่ควร
บริษัทพยายามที่จะสร้างคุณค่าเพิ่มให้เกิดขึ้นภายในกลุ่มธุรกิจที่เชื่อมโยงกันของกลุ่มบริษัท
ทำให้บริษัทสามารถตอบสนองความต้องการของลูกค้าได้อย่างครบวงจร
และรวมถึงการใช้ประโยชน์จากทรัพยากรที่บริษัทมีอยู่ได้อย่างสมบูรณ์
จึงทำให้บริษัทเชื่อมั่นว่ากลุ่มบริษัทยังมีโอกาสและมีความเป็นไปได้ในการสร้างรายได้และกำไรอย่างมั่งคั่งและมั่นคงให้แก่ผู้ถือหุ้นได้ในอนาคต